­Կա­րե­լի չէր չյի­շել մեր այս հո­գե­ցունց ժա­ռան­գու­թիւ­նը եւ չընդվ­զիլ, երբ յան­կարծ Հ.Հ. հե­ռուս­տա­տե­սու­թեան Ա­ռա­ջին Ա­լի­քէն մե­զի կը հրամ­ցո­ւէր մե­րօ­րեայ «­Հա­յոր­դի­ներ» հա­ղոր­դա­շա­րի վեր­ջին հա­տո­ւա­ծը՝ ամ­բող­ջու­թեա՛մբ յատ­կա­ցո­ւած Ա­նաս­տաս ­Մի­կո­յեա­նի փա­ռա­բա­նան­քին։ ­Հա­ղոր­դու­մը վա­րողն էր Ա­ւագ ­Յա­րու­թիւ­նեան եւ քննարկ­ման հրա­ւի­րո­ւած էին ­Հա­յաս­տա­նի ­Հան­րա­պե­տա­կան ­Կու­սակ­ցու­թեան խօս­նակ ու Հ.Հ. Ազ­գա­յին ­Ժո­ղո­վի նա­խա­գա­հի տե­ղա­կալ պրն. Է­դո­ւարդ ­Շար­մա­զա­նով եւ Հ.Հ. ­Գի­տու­թիւն­նե­րու Ազ­գա­յին Ա­կա­դե­միա­յի պատ­մա­գի­տու­թեան ա­ւագ դէմ­քե­րէն դոկտ. ­Կա­րէն ­Խա­չատ­րեան։ Եր­կու յար­գե­լի դէմ­քե՛ր, ո­րոնք դժբախ­տա­բար ո­չինչ բե­րին ­Մի­կո­յեան ե­րե­ւոյ­թի գի­տա­կան վեր­լուծ­ման, պար­զա­բան­ման եւ հրա­պա­րակ­ման կա­րե­ւոր գոր­ծին ու հա­ղոր­դա­վար Ա­ւագ ­Յա­րու­թիւ­նեա­նի շա­րու­նա­կա­կան եւ ան­տե­ղի դրդրում­նե­րով՝ հար­ցազ­րոյ­ցը վե­րա­ծե­ցին ­Մի­կո­յեա­նը «հա­րա­զա­տագ­րե­լու» (legitimize) կո­չո­ւած քա­րոզ­չա­կան ան­միտ գոր­ծո­ղու­թեան մը։